क्या आप दोनों एक नए सदस्य को घर लाने के लिए उतने सक्षम हैं। अगर आपका जवाब हाँ है तो बहुत अच्छी बात है लेकिन अगर आपका जवाब ना है, तो यह बहुत आवश्यक है की आप घर के हालात और अपने संबंधों पर थोड़ा विचार कीजिए। क्या इससे पहले आप दोनों के बीच कुछ समस्याएं थी? और गुस्से पर नियंत्रण ना रख पाना उनमें से एक है! तो इस बारे में दो बार सोचिए क्योंकि नकारात्मक माहौल शिशु के लिए अच्छा नहीं है और बच्चा आप दोनों की समस्याओं का हल नहीं हो सकता है। हम निश्चित रूप से उस सकारात्मकता पर संदेह नहीं कर रहे हैं, जो एक बच्चे की मौजूदगी से आती है। लेकिन यह आवश्यक है कि आप बच्चे को इस सकारात्मकता के बदले खुशी दें। तो साथ बैठिए और एक-दूसरे से खुलकर बातचीत कीजिए। इस बात को समझने का प्रयास करें की क्या आप दोनों इसके लिए तैयार हैं और इस प्रक्रिया में एक-दूसरे के सहयोगी बनेंगे। परवरिश करना ज़बरदस्ती का काम नहीं है। यह भाव तो दिल से आना चाहिए। इसके अलावा अगर आप दोनों के बीच बीती कुछ बातों को लेकर अब भी विवाद हो, तो काउन्सलर की मदद लीजिए। बच्चे की परवरिश करना एक बहुत लंबी और बड़ी ज़िम्मेदारी है और अपने माता-पिता के बीच इस तरह की नकारात्मकता को देखना आपके बच्चे के लिए सही नहीं होगा। अगर आप इस बारे में नहीं जानते हैं, तो यह समय है की जानिए, बच्चे माता-पिता के ऐसे व्यवहार से बहुत ज्यादा प्रभावित होते हैं।